Ռոբերտ Զեմեկիս

Ռոբերտ Լի Զեմեկիս (, ), ամերիկացի հայտնի կինոռեժիսոր, սցենարիստ և պրոդյուսեր։

 Կենսագրություն 
Ռոբերտ Զեմեկիսը ծնվել և մեծացել է Իլինոյս նահանգի Չիկագո քաղաքի մերձակայքի Մակգերի ավանում։ Ծնողները հռոմեական կաթոլիկ եկեղեցու անդամ էին, հայրը ծագումով լիտվացի էր, մայրը իտալուհի։ Սովորել է Քրիստիան Ֆենգերի ակադեմիայում (Christian Fenger Academy High School)։

Մի առիթով նա ասել է, - «Ճշմարտությունն այն է, որ իմ ընտանիքում արվեստի (երաժշտություն, գրքեր կամ թատրոն) տեղ չի եղել։ Իմ միակ ոգեշնչման աղբյուրը հեռուստատեսությունն էր, ինչը և իսկապես ազդեցություն ունեցավ իմ հետագա ստեղծագործ աշխատանքի վրա»։ 
Մանուկ հասակից սիրում էր հեռուստատեսությունը և մի անգամ տանը գտնելով 8 մմ-անոց վիդեոխցիկ, տպավորվել էր մեկընդմիշտ։ 
Սկսելով ընտանեկան տոների նկարահանելուց, այնուհետև Զեմեկիսը ընկերների հետ աստիճանաբար սկսեց նկարահանել տիկնիկային և այլ էֆեկտներով ֆիլմեր։ 
Դիտելով «Բոննի և Քլայդ» ֆիլմը այնքան է տպավորվում, որ հաստատապես որոշում է զբաղվել կինեմատոգրաֆիայով։ 
Սակայն ծնողները և ընկերները դեմ էին նրա այդ որոշմանը, պատճառաբանելով, որ նրա մոտ ոչինչ չի ստացվի։

Զեմեկիսը մեծ դժվարությամբ ընդունվում է Հարավային Կալիֆորնիայի համալսարանին կից կինեմատոգրաֆիական արվեստի դպրոցը։ 
սովորելու տարիներին նա մտերմություն է անում ուսանող, ապագա գրող Բոբ Գեյլի հետ։ Հետագայում Բոբ Գեյլը հիշելով այդ տարիների մասին, ասել է, ինձ ու Ռոբերտին չէր հետաքրքրում այլ բան, քան իսկական Հոլիվուդյան ֆիլմ նկարահանելը։ Մեզ դուր էին գալիս կինոաշխարհից Քլինթ Իսթվուդը, Ուոլթ Դիսնեյը և Ջեյմս Բոնդի դերերը։ «Պատվից հետո» ֆիլմի համար ստանանում է ուսանողական ակադեմիական մրցանակ։ Դրանից հետո նրանով հետաքրքրվում է Սթիվեն Սփիլբերգը, ով պատմում է, որ Զեմեկիսը խույս տալով քարտուղարուհուց մտնում է իր առանձնասենյակ և նստեցնելով իրեն ցույց է տալիս այդ ֆիլմը։ Սփիլբերգին դուր է գալիս Զեմեկիսի ոճը և նա դառնում է Զեմեկիսի հովանավորը և հանդես է գալիս նրա մյուս երկու ֆիլմերի պրոդյուսեր, որոնց սցենարը Զեմեկիսը գրել էր Գեյլի հետ։ Զեմեկիս-Գեյլ ստեղծագործական զույգը սկզբում սցենարներ էր գրում ուրիշ ռեժիսորների համար (մասնավորապես նրանց սցենարով ֆիլմ է նկարահանել նաև Բրայան դե Պալման)։

Ռոբերտ Զեմեկիսը ամուսնացած է եղել դերասանուհի Մարի Էլեն Թրեյների հետ և նրանք ունեն որդի՝ Ալեքսանդրը։ Նրանից ամուսնալուծվելուց հետո 2001 թվականին ամուսնացել է դերասանուհի Լեսլի Հարթերի հետ։

 Կարիերա 
Նրա առաջին հաջողված նախագիծը 1984 թվականին նկարահանված «Սիրավեպ քարի հետ» ֆիլմն էր, որտեղ գլխավոր դերերում հանդես էին գալիս Մայքլ Դուգլասը և Քեթլին Թըրները, և հենց Մայքլ Դուգլասն էր հրավիրել Ռոբերտ Զեմեկիսին որպես ֆիլմի ռեժիսոր։ Ֆիլմի նկարահանումների ժամանակ նա հանդիպում է երգահան Ալան Սիլվեստրիի հետ, ով հետագայում գրում է իր բոլոր մնացած ֆիլմերի համար երաժշտություն։

Զեմեկիսի ամենահաջողված աշխատանքը Ֆորեսթ Գամփ ֆիլմն է, որը ունեցել է մեծ հաջողություն ստանալով 32 տարբեր կինոմրցանակ (ներկայացված է եղել ևս 41 մրցանակի), այդ թվում 6 Օսկար և 3 Ոսկե Գլոբուս։ 
Ֆիլմը ընդգրկվել է Ամերիկյան կինոակադեմիայի Ամերիկյան բոլոր ժամանակների 100 լավագույն ֆիլմերի ցանկում, իսկ նրա «Հետ դեպի ապագա» ֆիլմը Ամերիկյան բոլոր ժամանակների 10 լավագույն ֆիլմեր ըստ 10 ժանրերի ցանկում 10-րդն է որպես գիտա-ֆանտաստիկ ֆիլմ։

 Ֆիլմագրություն 
Նկարահանել է 24 ֆիլմ, 20 ֆիլմի համար գրել է սցենար, 34 ֆիլմի պրոդյուսեր է։ 
Առավել նշանավոր ռեժիսորական ֆիլմերն են.
 տարեթիվ  անվանում  օրիգինալ անվանում  դերասաններ 1972  «Վերելակ», (ռեժիսոր, սցենարիստ)  The Lift   1973  «Պատվից հետո», (ռեժիսոր, սցենարիստ)  A Field of Honor   1978  «Ես ուզում եմ բռնել քո ձեռքը», (ռեժիսոր, սցենարիստ)  I Wanna Hold Your Hand    1980  «Օգտագործված մեքենաներ», (ռեժիսոր, սցենարիստ)  Used Cars   1984  «Սիրավեպ քարի հետ», (ռեժիսոր)  Romancing the Stone  Մայքլ ԴուգլասՔեթլին Թըրներ 1985  «Հետ դեպի ապագա», (ռեժիսոր, սցենարիստ)  Back to the Future  Մայքլ Ջեյ ՖոքսՔրիստոֆեր Լլոյդ 1988  «Ո՞վ է դավել Ռոջեր ճագարին», (ռեժիսոր)  Who Framed Roger Rabbit  Բոբ ՀոսքինսՔրիստոֆեր ԼլոյդՔեթլին Թըրներ 1989  «Հետ դեպի ապագա 2», (ռեժիսոր, սցենարիստ)  Back to the Future 2  Մայքլ Ջեյ ՖոքսՔրիստոֆեր Լլոյդ 1990  «Հետ դեպի ապագա 3», (ռեժիսոր, սցենարիստ)  Back to the Future 3  Մայքլ Ջեյ ՖոքսՔրիստոֆեր Լլոյդ 1992  «Մահը նրան սազում է», (ռեժիսոր, սցենարիստ)  Death Becomes Her  Բրյուս ՈւիլիսՄերիլ ՍթրիփԳոլդի Հոուն 1994  «Ֆորեսթ Գամփ», (ռեժիսոր)  Forrest Gump  Թոմ ՀենքսՌոբին ՌայթԳերի Սինիզ 1997  «Հաղորդակցություն», (ռեժիսոր, սցենարիստ)  Contact  Ջուդի ՖոսթերՋեյմս ՎուդսՄեթյու ՄակքոնահիԴևիդ ՄորսՋոն Հյորտ 2000  «Ի՞նչ է թաքցնում սուտը», (ռեժիսոր, պրոդյուսեր)  What Lies Beneath   Հարիսոն ՖորդՄիշել Պֆայֆեր 2000  «Լքվածը», (ռեժիսոր, պրոդյուսեր)  Cast Away  Թոմ ՀենքսՀելեն Հանտ 2004  «Բևեռային ճեպընթացը», մուլտֆիլմ, (ռեժիսոր, պրոդյուսեր, սցենարիստ)  The Polar Express   2007  «Բիոգայլը», (ռեժիսոր, պրոդյուսեր, սցենարիստ)  Beowulf  Էնթոնի ՀոփքինսԱնջելինա Ջոլի
Ջոն ՄալկովիչՌեյ Ուինսթոն 2009  «Սուրբ Ծննդյան պատմություն», (ռեժիսոր, սցենարիստ)  A Christmas Carol  Ջիմ ՔերրիԲոբ ՀոսքինսՔոլին Ֆերթ 2011  «Կենդանի պողպատ», (ռեժիսոր)  Real Steel  Հյու ՋեքմանԷվանջելին ԼիլլիԷնթոնի Մաքի 2015  «Զբոսանք», (ռեժիսոր, սցենարիստ)  The Walk  Ջոզեֆ Գորդոն-ԼևիթՇառլոտ լը ԲոնԲեն Քինգսլի
Ռեժիսորը մոտ ապագայում ծրագրում է նկարահանել «Ո՞վ է դավել Ռոջեր ճագարին» ֆիլմի շարունակությունը.

 Մրցանակներ 
Մոտ 18 տարբեր կինոմրցանակ է ստացել, ներկայացված է եղել ևս 23-ի, այդ թվում՝ 
 2 անգամ ներկայացվել է Օսկարի, ստացել 1 Օսկար լավագույն ռեժիսորի համար «Ֆորեսթ Գամփ» ֆիլմի համար
 2 անգամ ներկայացվել է Ոսկե Գլոբուսի, ստացել Ոսկե Գլոբուս լավագույն ռեժիսորի համար
 3 անգամ ներկայացել է BAFTA-ի
 8 անգամ ներկայացվել է Սատուրնի, ստացել 2-ը
 1 անգամ ստացել է Դավիդ դի Դոնատելլո մրցանակ
 Վենետիկի կինոփառատոնի կրկնակի մրցանակակիր է
 1 անգամ ներկայացվել է Սեզարի և այլն։

 Ծանոթագրություններ 

 Արտաքին հղումներ 
 Internet Movie Database կայքում
 ԿինոՊոիսկ կայքում
 AllRovi կայքում

Կատեգորիա:20-րդ դարի ամերիկացի տղամարդ գրողներ
Կատեգորիա:21-րդ դարի ամերիկացի տղամարդ գրողներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի գրողներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի սցենարիստներ
Կատեգորիա:Ամերիկացի ֆանտաստ գրողներ
Կատեգորիա:Գիտաֆանտաստիկ գրողներ
Կատեգորիա:Լավագույն ռեժիսոր Օսկարի մրցանակակիրներ
Կատեգորիա:Կինոռեժիսորներ Իլինոյսից